b"\n_START_ARTICLE_\nJacob Houlind\n_START_PARAGRAPH_\nJacob Houlind (f\xc3\xb8dt 16. september 1971) har v\xc3\xa6ret adm. direkt\xc3\xb8r og koncernchef i Nordisk Film TV i Norden siden februar 2006. Han tiltr\xc3\xa5dte 25 februar 2016 stillingen som Group CEO og Koncernchef for Banijay Nordic, som er et resultat af fusionen af det tidligere Nordisk Film TV i Norden og Zodiak Media og dermed skabtes Nordens st\xc3\xb8rste Film og TV producent._NEWLINE_Jacob Houlind er student fra Sor\xc3\xb8 Akademis Skole, Cand. Jur fra K\xc3\xb8benhavns Universitet og har en Executive MBA fra Copenhagen Business School._NEWLINE_Jacob Houlind har ogs\xc3\xa5 en datter, Isolde, med tv-v\xc3\xa6rten og entrepren\xc3\xb8ren Andrea Elisabeth Rudolph samt tre s\xc3\xb8nner, Svend, Karl Peter og Herman, med journalisten Mette Kj\xc3\xa6r, som han bor sammen med p\xc3\xa5 Frederiksberg.\n_START_SECTION_\nKarriere\n_START_PARAGRAPH_\nJacob Houlind tiltr\xc3\xa5dte 1. februar 2006 stillingen som adm. direkt\xc3\xb8r og CEO for Nordisk Film TV i Norden for derefter i Februar 2016 at forts\xc3\xa6tte som Group CEO og Koncernchef i det fusionerede selskab mellem Nordisk Film TV og Zodiak Media, Banijay Nordic. Han kom f\xc3\xb8r det fra en stilling som Adm. Direkt\xc3\xb8r for et datterselskab i Zodiak Media\xc2\xa0. _NEWLINE_Jacob Houlind startede sin mediekarriere som jurist p\xc3\xa5 _NEWLINE_Discovery Networks Danmark _NEWLINE_Banijay Nordic's aktiviteter t\xc3\xa6ller foruden joint venture samarbejdet med BBC Worldwide selskaberne Nordisk Film TV, Mastiff Media, Pineapple, Respirator og Live People i Danmark, Nordisk Film TV, Mastiff, Jarowskij og Yellow Bird i Sverige, Nordisk Film & TV, Mastiff og Yellow Bird i Norge, de finske selskaber Banijay Finland og Zodiak Finland samt Yellow Bird UK i England og Yellow Bird US i USA. Banijay Nordic producerer \xc3\xa5rligt mellem 200-300 tv serier og film. Jacob Houlind er medejer af Banijay Group samt reklamebureauet Volume og online fitnessudbyderen wexer.com._NEWLINE_Jacob Houlind er medlem af organisationen bag de amerikanske Emmy Awards. Desuden er han  Advisory Board Member i EMC (Entertainment Master Class) og tidligere medlem af VL-gruppe 89. _NEWLINE_Nordisk Film TV var indtil 2009 Egmont ejet, hvor det blev k\xc3\xb8bt af det franske medieselskab Banijay Group\xc2\xa0. Banijay Group er verdens st\xc3\xb8rste uafh\xc3\xa6ngige Film & TV producent med selskaber i 16 lande i verden og grundlagt af St\xc3\xa9phane Courbit (LOV Group) samt Bernard Arnault (Louis Vuitton Mo\xc3\xabt Hennessy/LVMH) og Agnellifamilien (Fiat og Maserati). Siden fusionen mellem Banijay Group og Zodiak Media i 2016 ejes Banijay Group af LOV Group v. St\xc3\xa9phane Courbit (31,1%) samt medieselskaberne D'Agostini (30,8%) og Vivendi (28,4%) og de resterende (9,7%) af ledende Banijay medarbejdere."